**Stanisława Nikodym** (1897-yil 2-iyul — 1988-yil 25-mart) polshalik matematik va rassom. Continuum nazariyasi, ayniqsa Jordan kontinuumlari bo'yicha ko'rsatgan natijalari bilan mashhur.

Hayoti
------

Stanisława Dorota Liliental Varshavada etnograf Regina Lilientalowa va Natan Liliental oilasida tug'ilgan. Stanisławaning Antoni ismli ukasi bo'lgan (1908-yilda tug'ilgan). Helena Skłodowska-Szalayning boshlang'ich maktabi va Varshavadagi ayollar maxsus maktabida 7 yil o'qigan. 1916-yilda Varshava universitetiga qabul qilingan hamda Stefan Mazurkiewicz, Zygmunt Janiszewski va Wacław Sierpińskilardan matematika bo'yicha saboq olgan.

1924-yil Krakovda matematik Otto M. Nikodymga turmushga chiqqan. Mazurkiewicz rahbarligida 1925yilda Yagellon universitetida doktorlik darajasi berilgan. Polshada matematika fanlari nomzodi ilmiy darajasini olgan birinchi ayoldir.

Parijda o'qish uchun hukumatdan mablag' olib, eri bilan 1926-yildan ikki yil davomida Sorbonnada o'qishgan. 1930-yilda ular Varshavaga qaytishgan. Varshava politexnika institutida ishlagan va 1936-yilgacha Franciszek Leja bilan birga ishlagan.

Ukasi, kimyogar va Polsha armiyasining ofitseri Antoni 1940-yilda Katin qirg‘ini paytida ruslar tomonidan o‘ldirilgan. Germaniya fashistlarining Polshani bosib olishi ostida "keraksiz" kasblar, jumladan, oliy ta’lim ham cheklangan. Nikodymlar jazo xavfiga qaramay, matematikadan yashirin darslar o'tkanganlar. 1944-yilgi Varshava qo'zg'olonida eri bilan o'zlarining mol-mulkini, jumladan, nashr etilmagan bir nechta matematik ishlarini yo'qotganlar. 1946-yilda matematiklar kongressida qatnashish uchun Belgiyaga ko'chib o'tishgan va Otto Amerika Qo'shma Shtatlarining Ohio shtati Gambier shahriga joylashishdan oldin Yevropaning turli shaharlarida ma'ruzalar o'qigan.

1974-yilda turmush o'rtog'i vafotidan so'ng, o'z qog'ozlari va rasmlarini Austindagi Texas universiteti Brisko Amerika tarixi markaziga sovg'a qilgan. Stanisława Nikodym 1988-yilda Varshavada vafot etgan.

Manbalar
--------

1. ↑  Ciesielska 2018, s. 115. sfn error: no target: CITEREFCiesielska2018 (help)
2. ↑  Domoradzki & Stawiska 2018, s. 24.
3. ↑  Ciesielska 2018, s. 116. sfn error: no target: CITEREFCiesielska2018 (help)
4. 1 2  Ciesielska 2018. sfn error: no target: CITEREFCiesielska2018 (help)
5. ↑  Szymanski 1990.
6. ↑  Ciesielska 2018, s. 117. sfn error: no target: CITEREFCiesielska2018 (help)
7. ↑  Piotrowski 2014.

Adabiyotlar
-----------

* Ciesielska, Danuta (2018). "A mathematician and a painter Stanisława Nikodym and her husband Otton Nikodym". in Kjeldsen, T.H.; Oswald, N.; Tobies, R.. *Women in Mathematics: Historical and Modern Perspectives*. Mathematisches Forschungsinstitut Oberwolfach. doi:10.4171/OWR/2017/2. .
* Domoradzki, Stanisław; Stawiska, Małgorzata (2018). *Polish Mathematics and Mathematicians in World War I*. doi:10.4467/2543702XSHS.19.004.11010.
* Piotrowski, Walerian (2014). "Jeszcze w sprawie biografii Ottona i Stanisławy Nikodymów" (pl). *Wiadomości Matematyczne* **50** (1). .
* Stamp, Tom (1995). "Let Us Now Praise Not-So-Famous Women". *Kenyon College Alumni Bulletin* (Spring). .
* Szymanski, Waclaw (1990). "Who Was Otto Nikodym?". *Mathematical Intelligencer* **12** (2).

|  |  |
| --- | --- |
| Tashqi havolalar Buni Vikimaʼlumotlarda tahrirlash | 
* GND: 117717061
* VIAF: 163247678
* en:WorldCat Identities (VIAF orqali): 163247678

 |